2. Godkendelse af revisionsberetning nr. 34 vedrørende årsregnskab 2023 (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Revisionsberetning nr. 34 vedrørende 
årsregnskabet for 2023 og endelig godkendelse af regnskab 2023. 
Beretning nr. 34 omfatter den løbende og afsluttende revision af regnskab 2023. 
I henhold til Bekendtgørelse om kommunernes budget- og regnskabsvæsen, revision m.v. skal kommunens 
årsregnskab, revisionens beretning samt kopi af byrådsprotokollen sendes til Ankestyrelsen. Samtidig 
sendes byrådsprotokollen til revisionen.
Revisionens gennemgang omfatter anvendt regnskabspraksis, regnskabsopgørelse, balance, obligatoriske 
oversigter 
og 
noter. 
Endvidere 
omfatter 
revisionen 
en 
undersøgelse 
af, 
om 
kommunens 
regnskabsaflæggelse 
er 
foretaget 
i 
overensstemmelse 
med 
formkravene 
i 
Indenrigs- 
og 
Sundhedsministeriets gældende regler.
Den udførte revision har ikke givet anledning til revisionsbemærkninger. 
Det er revisionens opfattelse, at årsregnskabet 1. januar – 31. december 2023 i alle væsentlige henseender 
er rigtigt, dvs. udarbejdet i overensstemmelse med bekendtgørelse om kommuners budget- og 
regnskabsvæsen, revision m.v. 
Det er ligeledes revisionens opfattelse, at der er etableret forretningsgange og interne kontroller, der 
understøtter, at de dispositioner, der er omfattet af årsregnskabet, er i overensstemmelse med de meddelte 
bevillinger, Byrådets øvrige beslutninger, love og andre forskrifter samt med indgåede aftaler og sædvanlig 
praksis.
Ud over den almindelige finansielle revision er der gennemført lovpligtig juridisk-kritisk revision og 
forvaltningsrevision.
For 2023 har revisionen udvalgt plantemaet ”Gennemførsel af salg” under juridisk-kritisk revision og 
”Budgetstyring af flerårige investeringsprojekter” under forvaltningsrevision.
Udgangspunktet for revisionen er at undersøge, hvorvidt kommunens salg af grunde og bygninger har den 
nødvendige bevilling/hjemmel og gennemføres i overensstemmelse med relevante kriterier samt at 
systemer og processer i budgetstyringen af flerårige investeringsprojekter er hensigtsmæssige.
Revisionen konkluderer, at Favrskov Kommunes salg af ejendomme og grunde gennemføres med 
tilfredsstillende styring og overvågning, som sikrer at gældende lovgivning og kommunens regelsæt på 
området følges.
[adresse]: EMN-2024-01186
Dok-ID: 3719852
Sagsbehandler: mhen
Byråd
25. juni 2024  19:00
Herudover konkluderer revisionen, at Favrskov Kommune har en hensigtsmæssig organisering og styring 
af flerårige anlægsprojekter, herunder at budgetstyringen af anlægsprojekter sikrer en sparsommelig, 
produktiv og effektiv anvendelse af ressourcerne, og der er løbende opfølgning på dette.
Den forvaltnings- og den juridisk-kritiske revision har ikke givet anledning til anbefalinger fra revisionen.
Revisionen har gennemgået de interne IT-kontroller. Revisionen konkluderer generelt, at der er 
implementeret hensigtsmæssige interne IT-kontroller, der medvirker til at opretholde informationernes 
integritet og sikkerheden af data, som IT-systemerne behandler i forhold til regnskabsføringen. Revisionen 
konstaterer dog kontrolmangler i forretningsgangene, vedrørende brugeradministrationen i Active Directory 
og Rosa Mathiasen, samt håndtering af netværkstrusler og -sårbarheder. Dette følger revisionen op på i 2024.
Der er udarbejdet en revisionserklæring vedrørende de sociale IT-systemer, hvor databehandlingen 
varetages af andre end [adresse] selv. De modtagne erklæringer fra Netcompany (KY) og KMD 
([adresse]) har ikke givet anledning til bemærkninger fra revisionen. 
Det fremgår af revisionsberetningens afsnit 1.1, at resultatet af ordinær driftsvirksomhed viser et overskud 
på 148,7 mio. kr., og at resultatet af det skattefinansierede område viser et underskud på 23,7 mio. kr. 
Opgørelsen i revisionsberetningen er opgjort med udgangspunkt i Indenrigs- og Sundhedsministeriets 
autoriserede kontoplan. I [adresse] opgøres resultatet af ordinær driftsvirksomhed og det 
skattefinansierede område typisk anderledes. Den primære forskel er, at kommunen viser jordforsyning og 
ældreboliger særskilt.
ØKONOMI
Der er ingen økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At regnskab for 2023 godkendes endeligt.
2.
At revisionsberetning nr. 34 godkendes og fremsendes til Ankestyrelsen.
BESLUTNING
Økonomiudvalget, 18. juni 2024:
Fraværende: Ingen
Indstilles godkendt.
Byrådet, 25. juni 2024:
Fraværende: Benedicte Lind, Stig Dam
Godkendt.
Bilag

Favrskov Kommune Revisionsberetning nr. 34 vedr. 2023 (3732178)
